Správa zo zahraničnej pracovnej cesty
1.  Účastníci ZPC
Ing. Ľubomír BILSKÝ – vedúci kancelárie riaditeľa (Aj)
- CVTI SR, Lamačská cesta 8/A, 811 04 Bratislava

2.  Zahraničná pracovná cesta
Názov podujatia:	Návšteva IST Austria – Institute of Science and Technology
Miesto konania:	IST Austria, 
	Am Campus 1, A – 3400 Klosterneubur, Rakúsko
Termín konania: 	08. 08. 2011
Organizátor podujatia: 	IST Austria, CVTI SR
Účel cesty:	Návšteva IST Austria, novovybudovaného rakúskeho inštitútu vedy a techniky, ktorého ambíciou je stať sa vo svetovom meradle prvotriednym výskumným centrom. Poznatky získané počas návštevy budú využité pri implementácii národného projektu „Národná infraštruktúra pre podporu transferu technológií na Slovensku – NITT SK“. Snahou bude nadviazať dlhodobé partnerstvo s touto prestížnou inštitúciou, ktoré bude využité najmä pri návrhu a prevádzke národného systému na podporu transferu technológií na Slovensku.
Financovanie:	Výdavky na pracovnú cestu budú refundované v rámci národného projektu Národná infraštruktúra pre podporu transferu technológií na Slovensku – NITT SK financovaného z ERDF prostredníctvom OP Výskum a vývoj. 

3.  Rámcový program pobytu
08. 08. 2011	Rokovanie so zástupcami IST Austria: Laco Kacani – zástupca výkonného riaditeľa, Oliver Lehmann – vedúci vzťahov s médiami, Ursula Gerber – pracovníčka vzťahov s verejnosťou. Prehliadka inštitútu IST Austria a rozhovory s vedeckými pracovníkmi IST Austria. 

4.  Stručný priebeh rokovaní, resp.  študijného pobytu

08. 08. 2011
10.00-10.30	Príchod delegácie za SR (zástupcovia CVTI SR, SAV a UK v Bratislave) a privítanie na pôde IST Austria a psokytnutie základných informácií o národnom projekte NITT SK
10.30-12.00	Predstavenie a prezentácia činnosti a rozvoja IST Austria 
12.00 - 13.30 	Prehliadka IST Austria a rozhovory s vedeckými pracovníkmi inštitútu 
13.30 - 14.00 	Diskusia a záverečné rokovania o možnej spolupráci
14.00 - 	Ukončenie oficiálneho programu 

5.  Odporúčané závery
Podrobné oboznámenie sa výskumnými aktivitami, fungovaním a prioritami IST Austria s cieľom ďalšej prezentácie tohto modelu kľúčovým hráčom (politici, vedecká komunita a firmy) na Slovensku. Udržiavanie aktívnej komunikácie so zástupcami IST Austria s cieľom rozvoja konkrétnych foriem spolupráce v rámci implementovaného národného projektu CVTI SR „Národná infraštruktúra pre podporu transferu technológií na Slovensku – NITT SK“. 

6.   Prehľad prinesenej dokumentácie a miesto jej uloženia
-	Výročná správa IST Austria za rok 2010
-	Správa IST Austria pre účely oficiálneho hodnotenia inštitútu v roku 2011
-	Oficiálna prezentácia IST Austria 
Dokumentácia je archivovaná u účastníka ZPC a bude k dispozícii pre ostatných pracovníkov CVTI SR zapojených do implementácie národného projektu NITT SK.

7.   Osobitne vyhodnotený očakávaný prínos ZPC
Nadviazanie úvodného kontaktu s predstaviteľmi tejto jedinečnej iniciatívy v európskom, dokonca i svetom meradle. Významný potenciál na rozvoj konkrétnych foriem spolupráce pri implementácii národného projektu NITT SK a pri prevádzke vznikajúceho národného systému podpory transferu technológií.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, ako i na intranete CVTI SR. Získané informácie budú ďalej priamo tlmočené kolegom zapojeným do implementácie národného projektu NITT SK ako aj ostatným kolegom formou informačného seminára pre zamestnancov CVTI SR.

Súhlasím so zverejnením správy na internete

Správu vypracoval: Ing. Ľubomír BILSKÝ (vedúci kancelárie riaditeľa)	..............................
Dátum: 15. 08. 2011
Správu schválil:  prof. RNDr. Ján Turňa, CSc. (riaditeľ) 	..............................